हेमोक्रोमाटोसिस का सबसे सामान्य कारणा वंशानुगत होता है। यानी यह एक पीढ़ी से दूसरी पीढ़ी में चला जाता है, इसे वंशानुगत या प्राथमिक हेमोक्रोमाटोसिस कहते है। लेकिन कई लोगों में यह बहुत ज्यादा बार रक्त चढाने, रक्त सम्बन्धी समस्याओं, लीवर सम्बन्धी रोगों या शराब के अत्यधिक सेवन से भी होता है। इसे द्वितीयक (सेकेणडरी) हेमोक्रोमाटोसिस या अभिगृहित (एक्वायर्ड) हेमोक्रोमाटोसिस भी कहते है। महिलाओं के मुकाबले पुरुषों में आयरन जमा होने की समस्या ज्यादा होती है। महिलाओं में मासिक धर्म और गर्भावस्था के कारण यह समस्या ज्यादा नहीं हो पाती।